Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 456/13/4401	Komárno, 10.11.2014
EEČ : 2-30-172-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e/ Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 1.10.2013, spisová značka 2 Pv 456/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že po tom, ako došlo zo strany spoločnosti XXXXX k odstúpeniu od zmluvy o dodávke zemného plynu, odo dňa 08. februára 2012 do 13. júna 2013 v XXXXX na ulici XXXXX v rodinnom dome číslo XXXXX na odbernom mieste číslo XXXXX neoprávnene odoberala zemný plyn bez platnej zmluvy, kde meracie zariadenie na spotrebu zemného plynu číslo XXXXX zaregistrovalo spotrebu zemného plynu za uvedené obdobie vo výške 1731 m3, v hodnote podľa odborného vyjadrenia vo výške 708,61 Eur vrátane DPH, čím bola pre poškodenú spoločnosť XXXXX spôsobená škoda v uvedenej výške.  

Uznesením prokurátora Okresnej prokuratúry Komárno zo dňa 1.10.2013, spisová značka 2 Pv 456/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno uznesením číslo 2 Pv 456/13 - 3 z 1. októbra 2013 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenej XXXXX, stíhanej za prečin krádeže podľa ustanovenia §-u 212 odsek 2 písmeno e) Trestného zákona, pre ktorý jej bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-545/BK-KN-2013 zo 22. júla 2013 na tom skutkovom základe, že po tom, ako došlo zo strany spoločnosti XXXXX k odstúpeniu od zmluvy o dodávke zemného plynu, odo dňa 08. februára 2012 do 13. júna 2013 v XXXXX na ulici XXXXX v rodinnom dome číslo XXXXX na odbernom mieste číslo XXXXX neoprávnene odoberala zemný plyn bez platnej zmluvy, kde meracie zariadenie na spotrebu zemného plynu číslo XXXXX zaregistrovalo spotrebu zemného plynu za uvedené obdobie vo výške 1731 m3, v hodnote podľa odborného vyjadrenia vo výške 708,61 Eur vrátane DPH, čím bola pre poškodenú spoločnosť XXXXX spôsobená škoda v uvedenej výške.  

Podľa ustanovenia §-u 216 odsek 2 Trestného poriadku jej bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 12. októbra 2013. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvinenej XXXXX uplynula 12. októbra 2014. Obvinenej rozhodnutím o podmienečnom zastavení trestného stíhania bola uložená povinnosť nahradiť k rukám poškodenej obchodnej spoločnosti XXXXX škodu vo výške 708,61-Eur.
 
Bol zabezpečený odpis z registra trestov, výpis z evidencie priestupkov Okresného úradu  v XXXXX  a  boli  vyžiadané  správy z Obvodného oddelenia Policajného zboru XXXXX a z Obce XXXXX, či sa obvinená počas skúšobnej doby dopustila priestupku alebo iného protiprávneho konania. Taktiež  bola vyžiadaná správa od poškodenej obchodnej spoločnosti XXXXX či bol nárok na náhradu škody uspokojený.

Bolo zistené, že v priebehu skúšobnej doby viedla riadny život, nedopustila sa žiadneho trestného činu ani priestupku, a negatívne poznatky o nej nemajú. Nárok na náhradu škody bol uspokojený v plnej výške. Možno teda konštatovať, že obvinená viedla riadny život počas celej skúšobnej doby a splnila uloženú povinnosť.

Týmto sú u nej splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčila.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor